fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Korvikekoodi suojelee imeväisen ja äidin terveyttä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Äidinmaidonkorvikkeiden kansainvälinen markkinointikoodi eli korvikekoodi suojaa sekä imetettäviä että äidinmaidonkorviketta saavia lapsia. WHO:n yleiskokous kiinnitti vuonna 1974 huomiota laskeneisiin imetyslukuihin ja tunnisti yhdeksi syyksi äidinmaidonkorvikkeiden saatavuuden ja markkinoinnin. Korvikkeita oli mainostettu aggressiivisesti, sairaaloita ja terveydenhuollon ammattihenkilöitä oli käytetty mainonnassa ja vastasynnyttäneille äideille oli jaettu ilmaisia korvikenäytteitä.
Ilmaiset korvikenäytteet häiritsevät äidin oman maidonerityksen käynnistymistä ja siten perheet ovat pakotettuja jatkamaan korvikkeen käyttöä ilmaisnäytteiden loputtua. Pahimmillaan tämä johtaa imeväisen aliravitsemukseen ja sairastumiseen, kun perheellä ei ole varaa tarvittavaan korvikkeeseen, korviketta laimennetaan liikaa tai korvikejauhe sekoitetaan likaisin välinein tai likaiseen veteen puhdistusmahdollisuuden ja puhtaan veden puuttuessa.
Korvikekoodi julkaistiin vuonna 1981.
Korvikekoodi kieltää korvikkeiden mainonnan kuluttajille, esimerkiksi valmisteiden näytteille asettamisen, mainosten ja esitteiden esillepanon ja tuotenäytteiden jakamisen.
Valmistaja tai jälleenmyyjä ei saa tarjota terveydenhuollon ammattihenkilölle minkäänlaisia taloudellisia tai aineellisia etuja korvikkeiden myynnin edistämiseksi eikä terveydenhuollon ammattihenkilö saa ottaa näitä vastaan. Korvikkeiden pakkauksiin on kirjattava mm. maininta imetyksen ensisijaisuudesta ja tarkat ohjeet tuotteen turvalliseen käyttöön. Korvikepakkaukset eivät saa luoda mielikuvaa niiden samanarvoisuudesta tai paremmuudesta suhteessa äidinmaitoon.
Terveydenhuollon tulee tarjota perheille imetysohjausta
Äidinmaidonkorvike turvaa imeväisen ravitsemuksen, jos häntä ei imetetä. Pieni osa naisista ei tuota riittävästi maitoa imeväisen tarpeeseen. Imetykseen voi myös liittyä sellaisia ongelmia, joiden ratkaisemiseen perheillä ei ole mahdollisuutta tai voimavaroja.
Perhe voi myös valita osittaisimetyksen tai imettämättömyyden heille sopivimmaksi tavaksi ruokkia vauva. Perheen tulee kuitenkin tehdä päätös imettämättömyydestä ajantasaiseen tietoon perustuen, tietäen imettämättömyyden riskit. Terveydenhuollon tulee tarjota oikea-aikaista ja laadukasta imetysohjausta, jotta perheen ei tarvitse luopua imetystavoitteistaan.
Korvikekoodin tarkoituksena on edistää imetystä
Suomeen on kehitetty imetyksen edistämisen rakenteet ja korvikekoodi on osittain kirjoitettu asetuksiin. Muualla maailmassa koodi on vaihtelevasti käytössä, sitä ei ole kirjoitettu maan lainsäädäntöön tai noudattamista ei käytännössä valvota.
Yksi näistä maista on Kiina. Kiinassa korvikkeiden myyntiä edistetään alennuksin ja koodin vastaisten pakkausmerkintöjen avulla. Lisäksi tuotenäytteiden jakaminen on yleistä ja maan imetysluvut ovat alhaiset.
Vuonna 2014 julkaistun tutkimuksen​ mukaan 70 prosenttia tutkimukseen osallistuneista kiinalaisäideistä käytti äidinmaidonkorviketta; heistä 40 prosenttia oli saanut ilmaisia korvikenäytteitä. Näytteitä saaneista äideistä 76 prosenttia oli saanut niitä sairaalasta tai läheltä sairaalaa.
Viime viikkoina on uutisoitu suomalaisen korvikevalmistajan saaneen korvikkeiden vientiluvan Kiinaan. Suomalainen korvike on laadukas ja turvallinen vaihtoehto niille kiinalaisperheille, jotka äidinmaidonkorviketta käyttävät. Kilpailevat valmistajat Kiinan markkinoilla pyrkinevät kasvattamaan myyntiään toimilla, joiden tavoitteena on imetyksen vähentäminen.
Siksi on tärkeää, että vastuulliset valmistajat ja markkinoijat pitäytyvät korvikekoodin mukaisissa myynnin ja markkinoinnin toimintatavoissa ja kohdistavat markkinointiargumenttinsa ensisijaisesti tuotteen laatuun ja turvallisuuteen.
Imetys on tehokas keino vähentää imeväiskuolleisuutta, mikä on Kiinassa edelleen huomattavasti Eurooppaa korkeampi (8 vs. 3 kuolemaa 1 000 elävänä syntynyttä kohden) ja vaikuttaa myös lasten lihavuuteen, mikä on merkittävä ongelma Kiinassa.
Suomella on pitkät perinteet terveyden edistämisen tietotaidon viennistä, viimeisimpänä muun muassa neuvolajärjestelmän luomisen asiantuntija-apu Japaniin. Kiinalaisvauvojen terveyttä edistäisikin kansainvälisen Korvikekoodin noudattaminen ja suomalainen asiantuntija-apu imetyksen edistämiseksi.
Kirjoittajista Riikka Ikonen toimii THL:ssä kansallisena imetyskoordinaattorina.
Imetyksen hyödyt ovat huikeat (THL:n blogi 4.1.2018)
Riikka Ikonen erikoistutkija Lapset, nuoret ja perheet, THL
Tuovi Hakulinen forskningschef Kunskapsledning och medskapande, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.